Hooldamata seadmed on valehäirete üks levinum põhjus
Valveseadmete paigaldamine annab sulle suurema kindlustunde ja aitab end turvaliselt tunda. Nii nagu tehnosüsteemid, auto või spordivarustus, vajavad valveseadmed samuti regulaarselt ja korrektset hooldust. See tagab nende töökindluse ja pikema eluea.
Korrektne hooldus aitab vältida valehäireid. Kogemuse põhjal moodustavad valehäired kõikidest häiretest umbes 30%. Põhjuseks on enamasti just hooldamata seadmed.
Pakume valveseadmete hooldust nii äri- kui ka erakliendile. Meil on väljaõppinud ja kvalifitseeritud hooldusmeistrid, keda võid usaldada.
Millistes hoonetes hooldust teeme?
- Büroo- ja ärihooned
- Kaubanduskeskused
- Tööstusobjektid ja ettevõtted
- Jaekauplused
- Haridus- ja lasteasutused
- Majutusasutused
- Sotsiaalasutused, haiglad, raviasutused jne
- Eramajad ja korterid
Valveseadmete hooldus – mida meie tehnikud kontrollivad?
Veendume, et kõik vajalikud ruumid on kaetud anduritega ning need on paigutatud ja reguleeritud nii, et objekti turvalisus oleks maksimaalselt tagatud.
Kontrollime, kas kõik sinu seadmed töötavad ja kaamerapildid (kui kliendil need olemas) jõuavad meieni. Vahetame vajadusel andurite patareisid ning vaatame üle akud. Kui avastame vigu, fikseerime need koheselt. Puhastame seadmed mustusest.
Töökindluses veendumiseks teeme proovihäire. Kontrollime, kas häire jõuab Foruse juhtimiskeskusesse.
Kui valveobjektil on tulekustutid, saame vajadusel need üle kontrollida.
Vastavalt vajadusele saab koostöös meie tehnikuga vahetada välja valvekoodid ning saame paigaldada uued akna- ja uksekleebised.
Peale hooldustööd koostame akti, millele märgime, milliseid seadmeid hooldasime ja välja vahetasime, kas midagi süsteemis muutsime jne.
Hooldussagedus
Saame sinu seadmete töökindlust kontrollida ka eemalt ning vastavalt hooldusplaanile tuleme kohapeale, et viia läbi põhjalikum kontroll.
Turvasüsteemide hooldus on soovituslik vähemalt kaks korda aastas, kuid hooldus sõltub paljuski süsteemi keerukusest ja ümbritsevast keskkonnast, kus seadmed asuvad.
Paneme koostöös kliendiga hoolduskava paika, milles arvestame seadmete tootja soovitustega.
Soovitame sul nii valveteenus kui ka hooldus hoida ühe teenusepakkuja juures, et näha tervikpilti ning tuvastada ja lahendada rikked võimalikult lühikese aja jooksul.
Valveseadmete hooldus – miks valida partneriks Forus?
- Oleme aastakümnete pikkuse kogemusega Eesti üks suurimaid turvaettevõtteid.
- Kuulame sinu vajadusi ja leiame alati parima lahenduse.
- Kvalifitseeritud ja hinnatud hooldusmeistrid.
- Oleme oma töös põhjalikud ja hoolime sinu turvalisusest.
- Tunneme väga hästi erinevat tüüpi valveseadmeid.
- Võimekus teenindada nii suurobjekte kui ka väiksemaid hooneid.
- Meil on kogemus sadade erineva keerukusastmega valvesüsteemide paigaldamisel.